**Pályázat seniorkoordinátor tisztség betöltésére**

Az ELTE BGGyK HÖK Elnöke pályázatot ír ki

az ELTE BGGyK HÖK seniorkoordinátor tisztség betöltésére.

**A seniorkoordinátor feladata az ELTE BGGyK HÖK Alapszabálya alapján:**

**30. § A seniorkoordinátor**

(1) Koordinátora a seniorrendszernek.

(2) Felelős a seniorrendszer működtetéséért és irányításáért.

(3) Éves munkatervet készít, és gondoskodik annak végrehajtásáról.

(4) Feladata:

a) seniorok toborzása;

b) tavaszi és nyári képzések megszervezése. A képzéshez szükséges körülmények megteremtése. A képzések célja a seniorok felkészítése a 28. § (11) bekezdésben megnevezett feladataikra;

c) A seniorok felkészültségének mérése, a képzés során elsajátított ismeretanyag számonkérése;

d) a seniorrendszerrel kapcsolatos vélemények összegyűjtése, kiértékelése;

e) a seniorok képzésről, gólyatáborról és az őszi senior programokról alkotott véleményének összegyűjtése;

f) az elsőévesek senioraik tevékenységéről alkotott véleményének összegyűjtése.

(5) Választása pályázat útján történik, mandátuma egy évre szól. A pályázatot az Elnök írja ki, a Seniorkoordinátort az Elnökség választja meg.

(6) Beszámolási kötelezettséggel tartozik az Elnökség és a Küldöttgyűlés felé.

(7) Az elnökségi ülések állandó meghívottja

(8) A seniorrendszer tagjai a seniorok. A senior az ELTE BGGyK aktív jogviszonnyal rendelkező hallgatója, akinek feladata az aktuális tanévben felvételt nyert hallgatók segítése.

(9) Az elnökségi ülések állandó meghívottjai nem lehetnek seniorok.

(10) A seniorkoordinátor szorosan együttműködik a gólyatábor főszervezőivel, illetve az Elnökség tagjaival, a lehető legjobb minőségű képzések megszervezése, ezáltal a seniorok lehető legjobb képzettségének elérése érdekében.

(11) A senior feladata:

a) segíteni az alap- és mesterképzésre újonnan felvételt nyert hallgatók (továbbiakban: gólya) egyetemi beilleszkedését;

b) gólyacsapatának az egyetemi élettel kapcsolatos megfelelő, pontos információk átadása;

c) lehetőségekhez mérten, az adódó problémákban történő segítségnyújtás;

d) folyamatos tájékozódás a szakmai szervezetek, valamint az Önkormányzat nyújtotta lehetőségekről, majd ezekről elsős csoportjának tájékoztatása;

e) seniortársaival történő együttműködés;

f) gólyatábor lebonyolításában való aktív részvétel.

**A pályázás menete:**

A seniorkoordinátor tisztségre az Önkormányzat bármely tagja (minden, a Karral jogviszonyban álló hallgató) pályázhat.

Az érvényes pályázatnak tartalmaznia kell:

a) a jelölt nevét, szakját és a Karon folytatott tanulmányának kezdeti évét,

b) a jelölt bemutatkozását,

c) a jelölt programját.

A pályázatot elektronikus formában az eb@barczihok.elte.hu és az elnok@barczihok.elte.hu email címen, illetve személyesen, papíralapon a hallgatói irodában (Budapest, Ecseri út A/61) is be kell nyújtani.

Pályázási időszak: 2019. 10. 27-től-2019. 11. 04-ig

A beérkező pályázatokról a Küldöttgyűlés határozata alapján az Elnökség dönt.

Budapest, 2019. 10. 25.

Hajdu Zsófia s.k.

ELTE BGGyK HÖK

Ellenőrző Bizottság